
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
 PAREIGYBIŲ, DĖL KURIŲ TEIKIAMAS PRAŠYMAS LIETUVOS RESPUBLIKOS SPECIALIŲJŲ TYRIMŲ TARNYBAI PATEIKTI INFORMACIJĄ APIE ASMENĮ, SIEKIANTĮ EITI PAREIGAS, SĄRAŠO PATVIRTINIMO

2023 m. birželio    d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 3 punktu, Lietuvos Respublikos korupcijos prevencijos įstatymo 17 straipsnio 5 dalimi: 
1. T v i r t i n u Šakių rajono savivaldybės administracijos pareigybių, į kurias, prieš skiriant asmenį, teikiamas prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, sąrašą:
	Eil. Nr.
	Pareigybės pavadinimas

	1.	
	Skyriaus vedėjas

	2.
	Skyriaus vedėjo pavaduotojas

	3.	
	Seniūnijos seniūnas

	4.	
	Seniūnijos seniūno pavaduotojas


2. N u s t a t a u, kad:
2.1. šis įsakymas skelbiamas Teisės aktų registre ir Šakių rajono savivaldybės interneto tinklalapyje www.sakiai.lt.;
2.2. prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, turi būti teikiamas ir prieš skiriant asmenį laikinai eiti šio įsakymo 1 punkte nurodytas pareigas, kai nėra paskirto nuolat šias pareigas einančio asmens.
3. P r i p a ž į s t u netekusiu galios Šakių rajono savivaldybės administracijos direktoriaus 2021 m. gruodžio 10 d. įsakymą Nr. AT-1051 „Dėl pareigybių, dėl kurių teikiamas prašymas Lietuvos Respublikos specialiųjų tyrimų tarnybai pateikti informaciją apie asmenį, siekiantį eiti pareigas, sąrašo patvirtinimo“ su visais pakeitimais ir papildymais.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius 		                                                                  Vytautas Ižganaitis

